U sklopu programa Interreg EuroMED projekta EnerCmed IRENA – Istarska Regionalna ENergetska Agencija d.o.o. (u daljnjem tekstu: IRENA) raspisuje

**JAVNI POZIV**

za iskaz interesa **gradova i općina s područja Istarske županije** za sudjelovanje u inicijativi EnerCmed u okviru programa Interreg Euro-MED. Projekt EnerCmed potiče razvoj inkluzivnih, održivih energetskih zajednica u kombinaciji s prirodnim rješenjima (NBS) u lučkim područjima Mediterana.

Projekt trenutno provodi pilot-akcije u Genovi, Valenciji, Patrasu, Puli i Novigradu, s ciljem smanjenja energetskog siromaštva, jačanja sudjelovanja građana i povećanja urbane otpornosti.

Ovim pozivom IRENA prikuplja neobvezujuće iskaze interesa koji žele istražiti mogućnosti ulaska u ili osnivanja energetskih zajednica u kombinaciji s prirodnim rješenjima na svom području.

U prvoj fazi cilj je, bez formalnih obveza, razmijeniti informacije i definirati potencijalne korake suradnje.

Na poziv se mogu prijaviti gradovi i općine s područja Istarske županije.

Tematska područja interesa su energetske zajednice i djeljenje energije, integracija zelene infrastrukture/NBS rješenja te podrška ranjivim četvrtima u energetskoj tranziciji, a sve sa ciljem suzbijanja energetskog siromaštva.

IRENA je u procesu uspostave Energetske zajednice Istarske županije. U prvoj fazi planirano je uključivanje 18 javnih zgrada iz područja školstva i zdravstva. Istodobno se razmatra sudjelovanje poduzetnika i građana kao i modeli uštede za one koji nemaju mogućnost ugradnje fotonaponske elektrane na vlastitim objektima. Unatoč trenutačnim reguliranim cijenama električne energije u Republici Hrvatskoj, trendovi rasta tržišnih cijena potvrđuju relevantnost energetskih zajednica i dijeljenja energije iz obnovljivih izvora energije.

Na temelju Vašeg Iskaza interesa, IRENA Vam nudi uvid u metodologije projekta, razmjenu znanja kroz informativne radionice i stručne konzultacije, pomoć u prepoznavanju potencijalnih pilot lokacija te mogućnost umrežavanja s gradovima koji su već uključeni. U prilogu poziva nalazi se promotivni materijal s osnovnim informacijama o projektu.

Prijava na poziv sadržava Vaše kontakt podatke, kratak opis lokalnog konteksta (izazovi, motivacija) koje možete popuniti u obrascu (Prilog 1.-Obrazac) te potpisano pismo potpore (Prilog 2. – Pismo potpore) čiji se predložak može pronaći u prilogu ovog poziva. Pismom potpore iskazuje se interes za daljnje informiranje i suradnju.

Napomena: ovaj poziv služi isključivo za prikupljanje interesa i ne predstavlja natječaj niti obvezu financiranja.

Prijava se dostavlja elektronskom poštom na mail helena.stemberga@irena-istra.hr do 20.10.2025.

Preliminarni datum informativne radionice je 23.10.2025.